ਮੋਦੀ ਦੀ ਲੀਡਰਸ਼ਿਪ 'ਚ ਹਾਰ ਮਗਰੋਂ ਭਾਜਪਾ ਦਾ ਰਾਹ ਹਿੰਦੂਤਵ ਜਾਂ ਹੋਰ -ਨਜ਼ਰੀਆ\nਨਰਿੰਦਰ ਮੋਦੀ ਦੇ ਵਿਕਾਸ ਦੇ ਏਜੰਡੇ ਨੂੰ ਹਿੰਦੁਤਵ ਦੀ ਚੁਣੌਤੀ ਮਿਲ ਰਹੀ ਹੈ

ਖੇਤਰੀ ਪਾਰਟੀਆਂ ਨੇ ਬਾਕੀ ਬਚੇ ਦੋ ਸੂਬਿਆਂ ਵਿੱਚ ਜਿੱਤ ਹਾਸਿਲ ਕੀਤੀ ਹੈ। ਇਨ੍ਹਾਂ ਨਤੀਜਿਆਂ ਨੇ 2019 ਦੀਆਂ ਆਮ ਚੋਣਾਂ ਲਈ ਭਾਜਪਾ ਦੇ ਰਾਹ ਵਿਚ ਮੁਸ਼ਕਿਲ ਹਾਲਾਤ ਪੈਦਾ ਕਰ ਦਿੱਤੇ ਹਨ।

2014 ਵਿੱਚ ਸਰਕਾਰ ਬਣਾਉਣ ਤੋਂ ਬਾਅਦ 13 ਸੂਬੇ ਜਿੱਤਣ ਵਾਲੀ ਭਾਜਪਾ ਦੇ ਅਜਿੱਤ ਰਥ ਦੀ ਰਫ਼ਤਾਰ ਹੁਣ ਘੱਟ ਹੋ ਰਹੀ ਹੈ।

ਭਾਜਪਾ ਨੂੰ ਹੁਣ ਵੱਡੇ ਪੱਧਰ 'ਤੇ ਬਾਹਰੀ ਤੇ ਅੰਦਰੂਨੀ ਆਤਮ-ਮੰਥਨ ਦੀ ਲੋੜ ਹੈ। ਉਨ੍ਹਾਂ ਨੂੰ ਇਸ ਬਾਰੇ ਸੋਚਣਾ ਪਵੇਗਾ ਕਿ, ਕੀ ਭਾਜਪਾ ਦਾ ਕੱਟੜ ਹਿੰਦੁਤਵ ਦਾ ਏਜੰਡਾ ਪੁੱਠਾ ਪੈ ਗਿਆ ਹੈ? ਕੀ ਭਾਜਪਾ ਦੇ 'ਸਭ ਕਾ ਸਾਥ, ਸਭ ਕਾ ਵਿਕਾਸ' ਦੇ ਏਜੰਡੇ ਤੋਂ ਧਰੁਵੀਕਰਨ ਦੀ ਸਿਆਸਤ ਵੱਲ ਮੁੜਨਾ ਅਗਲੇ ਸਾਲ ਨੁਕਸਾਨ ਪਹੁੰਚਾ ਸਕਦਾ ਹੈ?

ਇਹ ਵੀ ਪੜ੍ਹੋ:

ਇਹ ਜਾਇਜ਼ ਸਵਾਲ ਹਨ, ਜਿਨ੍ਹਾਂ ਦਾ ਜਵਾਬ ਲੱਭਣਾ ਜ਼ਰੂਰੀ ਹੈ ਕਿਉਂਕਿ ਕੱਟੜਵਾਦ ਹਿੰਦੁਤਵ ਦਾ ਅਕਸ ਰੱਖਣ ਵਾਲੇ ਉੱਤਰ ਪ੍ਰਦੇਸ਼ ਦੇ ਮੁੱਖ ਮੰਤਰੀ ਯੋਗੀ ਅਦਿੱਤਿਆਨਾਥ ਪੰਜਾਂ ਸੂਬਿਆਂ ਵਿੱਚ ਭਾਜਪਾ ਦੇ ਸਟਾਰ ਪ੍ਰਚਾਰਕ ਰਹੇ।

ਯੋਗੀ ਅਦਿੱਤਿਆਨਾਥ ਨੇ ਪੰਜ ਸੂਬਿਆਂ ਵਿੱਚ 74 ਰੈਲੀਆਂ ਨੂੰ ਸੰਬੋਧਨ ਕੀਤਾ। ਇਨ੍ਹਾਂ ਵਿੱਚ 26 ਰਾਜਸਥਾਨ ਵਿੱਚ, 23 ਛੱਤੀਸਗੜ੍ਹ, 17 ਮੱਧ ਪ੍ਰਦੇਸ਼ ਅਤੇ 8 ਰੈਲੀਆਂ ਨੂੰ ਤੇਲੰਗਾਨਾ ਵਿੱਚ ਸੰਬੋਧਨ ਕੀਤਾ।

ਯੋਗੀ ਦਾ ਹਿੰਦੁਤਵ ਦਾ ਏਜੰਡਾ

ਇਸ ਦੇ ਮੁਕਾਬਲੇ ਪ੍ਰਧਾਨ ਮੰਤਰੀ ਨਰਿੰਦਰ ਮੋਦੀ ਨੇ 31 ਤੇ ਭਾਜਪਾ ਪ੍ਰਧਾਨ ਅਮਿਤ ਸ਼ਾਹ ਨੇ 56 ਰੈਲੀਆਂ ਨੂੰ ਸੰਬੋਧਨ ਕੀਤਾ ਸੀ। ਉਨ੍ਹਾਂ ਨੇ ਸੰਘ ਪਰਿਵਾਰ ਦੀਆਂ ਕੱਟੜਪੰਥੀ ਜਥੇਬੰਦੀਆਂ- ਆਰਐੱਸਐੱਸ ਤੇ ਵਿਸ਼ਵ ਹਿੰਦੂ ਪਰਿਸ਼ਦ ਨਾਲ ਵੀ ਕੁਝ ਵਕਤ ਤੋਂ ਸੰਪਰਕ ਵਧਾਇਆ।

1980ਵਿਆਂ ਦੇ ਆਖਰ ਵਿੱਚ ਉਨ੍ਹਾਂ ਵੱਲੋਂ ਰਾਮ ਜਨਮ ਭੂਮੀ ਮੁਹਿੰਮ ਨੂੰ ਜ਼ੋਰ ਨਾਲ ਵਧਾਇਆ। ਇਹ ਮੁਹਿੰਮ ਅਯੁੱਧਿਆ ਵਿੱਚ ਰਾਮ ਮੰਦਰ ਬਣਾਉਣ ਨੂੰ ਲੈ ਕੇ ਸੀ।

ਯੋਗੀ ਵੱਲੋਂ ਰਾਮ ਮੰਦਰ ਵਿਵਾਦ ਨੂੰ 24 ਘੰਟਿਆਂ ਵਿੱਚ ਸੁਲਝਾਉਣ ਦਾ ਦਾਅਵਾ ਕੀਤਾ, ਸਰਯੂ ਦਰਿਆ ਨੇੜੇ ਦੀਵਾਲੀ ਮੌਕੇ ਤਿੰਨ ਲੱਖ ਦੀਵੇ ਬਾਲੇ, 2019 ਦੇ ਅਰਧ ਕੁੰਭ ਮੇਲੇ ਤੋਂ ਪਹਿਲਾਂ ਇਲਾਹਾਬਾਦ ਦਾ ਨਾਂ ਪ੍ਰਯਾਗਰਾਜ ਰੱਖਿਆ ਅਤੇ ਸੂਬੇ ਵਿੱਚ ਰਾਮ ਦਾ ਬੁੱਤ ਲਗਵਾਉਣ ਦੀ ਵੀ ਗੱਲ ਕੀਤੀ।

ਅਦਿਤਿਆਨਾਥ ਯੋਗੀ ਨੇ ਪੰਜ ਸੂਬਿਆਂ ਦੀ ਵਿਧਾਨ ਸਭਾ ਦੀਆਂ ਚੋਣਾਂ ਵਿੱਚ 71 ਰੈਲੀਆਂ ਕੀਤੀਆਂ

ਜੇ ਅਦਿੱਤਿਆਨਾਥ ਵੀਐੱਚਪੀ ਦੀ ਲੀਡਰਸ਼ਿਪ ਨੂੰ ਇਹ ਸਾਬਿਤ ਕਰਨਾ ਚਾਹੁੰਦੇ ਹਨ ਕਿ ਉਹ ਨਰਿੰਦਰ ਮੋਦੀ ਦਾ ਬਦਲ ਹੋ ਸਕਦੇ ਹਨ ਅਤੇ ਹਿੰਦੁਤਵ ਦੇ ਏਜੰਡੇ ਨੂੰ ਹੋਰ ਮਜਬੂਤੀ ਨਾਲ ਅੱਗੇ ਵਧਾ ਸਕਦੇ ਹਨ ਤਾਂ ਸ਼ਨੀਵਾਰ ਦੀ ਹਾਰ ਉਨ੍ਹਾਂ ਦੇ ਦਾਅਵੇ ਨੂੰ ਕਮਜ਼ੋਰ ਕਰਦੀ ਹੈ।

ਮਾਹਿਰਾਂ ਦਾ ਮੰਨਣਾ ਹੈ ਕਿ ਹਾਲ ਵਿੱਚ ਹੋਈ ਹਾਰ ਦਾ ਕਾਰਨ ਪਾਰਟੀ ਦਾ ਵਿਕਾਸ ਦੀ ਏਜੰਡੇ ਤੋਂ ਪਿੱਛੇ ਹਟਣਾ ਹੈ। ਉਨ੍ਹਾਂ ਅਨੁਸਾਰ ਹਿੰਦੁਤਵ ਦਾ ਏਜੰਡਾ ਪੁੱਠਾ ਪਿਆ ਹੈ।

ਵਿਕਾਸ ਦੇ ਏਜੰਡੇ ’ਤੇ ਹਮਲਾ

ਕੁਝ ਲੋਕ ਸੰਘ ਪਰਿਵਾਰ ਵਿੱਚ ਇਸ ਤੋਂ ਸਹਿਮਤ ਨਹੀਂ ਹਨ ਅਤੇ ਉਹ ਮੰਨਦੇ ਹਨ ਕਿ...\n\ntl;dr:
ਰਾਜਸਥਾਨ, ਮੱਧ ਪ੍ਰਦੇਸ਼ ਤੇ ਛੱਤੀਸਗੜ੍ਹ ਵਿੱਚ ਭਾਜਪਾ ਦਾ ਕਾਂਗਰਸ ਹੱਥੋਂ ਹਾਰਨਾ ਇੱਕ ਵੱਡਾ ਝਟਕਾ ਹੈ। ਇਨ੍ਹਾਂ ਨਤੀਜਿਆਂ ਨੇ ਇਹ ਵੀ ਬਹਿਸ ਛੇੜ ਦਿੱਤੀ ਹੈ ਕਿ, ਕੀ ਭਾਜਪਾ ਨੂੰ  ਹਿੰਦੁਤਵ ਦਾ ਏਜੰਡਾ ਪੁੱਠਾ ਪੈ ਗਿਆ ਹੈ।